נדב כהן – עבודה לקבלת תואר מוסמך בחוג לתקשורת באונ בן-גוריון, בהדרכת ד"ר נלי אליאס: כמו בעולם, גם בישראל בולט ייצוג מעוות של נשים ספורטאיות בעיתונות. חוסר שוויון מגדרי מהווה היבט בולט בסיקור הספורט
במחקר נבדק סיקור נשים ספורטאיות במשחקים האולימפיים בשנים 1996, 2000 ו-2004. בין ממצאי המחקר: ישנם הבדלים מהותיים באופנים שבהם מוצגים שני המינים בסיקור המשחקים האולימפיים. ייתכן שאחת הסיבות להבדלים אלו קשורה לממצא על כלל המשחקים מראה שכל הכתבות שנבדקו במחקר זה סוקרו ונכתבו על-ידי גברים. תכנים של כתבות וידיעות על ספורטאים גברים עוסקים באופן מקיף יותר בהצגתם בעמדת עליונות ביחס לדמויות אחרות. הם מתוארים בדימויי רגש סטריאוטיפיים: דומיננטיים, אקטיביים, אמביציוזיים, קשוחים, אסרטיביים, תחרותיים ובעלי ביטחון עצמי. לעומת זאת, התכנים הקשורים בנשים ספורטאיות מציגים אותן בעמדת נחיתות ביחס לגברים ולדמויות אחרות המסוקרות בכתבות. משולבים בהן סיפורים אישיים, רכילות וכישלונות ספורטיביים. כמו כן נמצא כי הספורטאיות מתוארות בדימויי רגש סטריאוטיפיים נשיים – רגשניות, צייתניות, תלותיות, לא רציונליות, פזיזות, משפחתיות וכאובייקט מיני. לקריאת המחקר